Пётр Паўлавіч Кароль плануе правядзенне свята касьбы і ў наступным годзе. Мяркуецца, што яно зноў пройдзе ў адзін з фестывальных дзён. Падчас ушаноўвання пераможцаў прагучала ідэя запрасіць да ўдзелу і замежных гасцей. Чаму б дэлегацыям, якія будуць удзельнічаць у “Цымбалах” у наступным годзе, не ўзяць з сабой хаця б па адным касцы? Чэмпіянат выйшаў бы зусім на іншы ўзровень, а фестываль узбагаціўся б новым цікавым мерапрыемствам. Раённая ўлада такую ініцыятыву падтрымала.